马超
評價

陈寿在三國志評曰：「超阻戎負勇，以覆其族，惜哉！能因窮致泰，不猶愈乎！」；「先主复领益州牧，诸葛亮为股肱，法正为谋主，关羽、张飞、马超为爪牙，许靖、麋竺、简雍为宾友。」
楊阜：「超有信、布之勇，甚得羌、胡心。若大軍還，不嚴為其備，隴上諸郡非國家之有也。」；「超强而无义。」；「馬超背父叛君，虐殺州將，豈獨阜之憂責，一州士大夫皆蒙其恥。」
曹操：「馬兒不死，吾無葬地也。」；「几为小贼所困。」；「几为狡虏所欺。」；「关西兵精悍，坚壁勿与战。」
刘备：「朕以不德，獲繼至尊，奉承宗廟。曹操父子，世載其罪，朕用慘怛，疢如疾首。海內怨憤，歸正反本，暨于氐、羌率服，獯鬻慕義。以君信著北土，威武並昭，是以委任授君，抗颺虓虎，兼董萬里，求民之瘼。其明宣朝化，懷保遠邇，肅慎賞罰，以篤漢祜，以對于天下。」
荀彧：「關中將帥以十數，莫能相一，唯韓遂、馬超最彊。」
張魯部下：「有人若此不愛其親，焉能愛人？」
諸葛亮：「忠之名望，素非关、马之伦。」
諸葛亮書予關羽：「孟起兼資文武，雄烈過人，一世之傑，黥、彭之徒，當與益德並驅爭先，猶未及髯之絕倫逸群。」
周瑜：「今北土既未平安，加马超、韩遂尚在关西，为操後患。」
王商：「超勇而不仁，见得不思义，不可以为唇齿。」
潘勖：「马超、成宜，同恶相济，滨据河、潼，求逞所欲。」
陈琳：「近者关中诸将复相合聚，续为叛乱，阻二华据河渭，驱率羌胡，齐锋东向，气高志远，似若无敌。」
彭羕：「卿为其外，我为其内，天下不足定也。」
楊戲的《季漢輔臣贊》中贊馬孟起:「驃騎奮起，連橫合從，首事三秦，保據河、潼。宗計於朝，或異或同，敵以乘釁，家破軍亡。乖道反德，託鳳攀龍。」
孫盛：「是以周鄭交惡，漢高請羹，隗囂捐子，馬超背父，其為酷忍如此之極也。」（《三國志‧高柔傳》裴注）
楊侃：「昔魏武與韓遂、馬超據潼關相拒，遂、超之才，非魏武敵也，然而勝負久不決者，扼其險要故也。」
姜敘母：「你背父（馬騰）之逆子，殺君（韋康）之桀賊，天地豈久容你，而不早死，敢以面目視人乎！」
常璩：「汉末大乱，雄桀并起。若董卓、吕布、二袁、韩、马、张杨、刘表之徒，兼州连郡，众逾万计，叱吒之间，皆自谓汉祖可踵，桓、文易迈。」
赵蕤：「袁本初虎视河朔；刘景升鹊起荆州；马超、韩遂，雄据於关西；吕布、陈宫，窃命於东夏；辽河海岱，王公十数，皆阻兵百万、铁骑千群，合纵缔交，为一时之杰也。」
孔颖达：「汉末曹操与马超对语，徐晃与关羽对语，皆仇敌交言，而不能相取，亦何怪古之人乎？」
李商隐：「陇首云归，端溪遽逐。角岂触藩，臀终困木，海阔天尽，山深雾毒。许靖他乡，有名无禄；马超正色，宜歌反哭。何为善之无凭，而降灾之甚速！」
戎昱：「能持苏武节、不受马超勋。」
裴松之：「于时韩、马之徒尚狼顾关右，魏武不得安坐郢都以威怀吴会，亦已明矣。」
徐铉：「公侯必复，关西靡孟起之威。文武未坠，南郡被季长（马融）之德。存乎谱牒，无俟阐扬。」
李觏：「曹公用兵，不谓不善，而弗能以一矢加于孙权者，非持山川之险，亦以马超、韩遂在关西故也。」
何去非：「马超、韩遂之所纠合以拒公者，皆剧贼也。」
唐庚：「先主始王汉中......马超卒......基业未就而一时功臣相继沦谢，如有物夺之者。」
徐积：「蜀之将关张已先死，而姜维马超又后出。方戮力以战时，所用惟魏延。马谡数子又皆庸将，则蜀之所恃一武侯而已。」
萧常：「超去危即安，转祸为福，忠帅属士卒，前无坚对。」
程公许：「智勇绝伦，足以当一面。」
陈郁：「诸葛武侯荐马超于先主，关羽恐其出己右，移书问之，武侯曰：『可与益徳并驱争衡，然非髯将军比也。』羽闻而喜，余谓武侯此语，既不掩超之美，又有以结羽之心，深沉大畧可涯涘。」
郝经：「马超父子勇冠西州，与韩遂颉翥为寇，残灭三辅，垦伤汉室，董卓因之肆其蛇豕，汉遂以忘，天下分裂，不能归命有德，卒堕操手。阖门诛夷，债踣不悔，有勇无义，君子悼诸。然潼关之役，操几不免，孤剑来归，即厕关张之列，超亦人豪也哉。」；「超几获操，一时之雄！」
胡一桂：「蒋琬负社稷之器，马超兼文武之资，黄忠勇冠三军，庞统冠冕南州，董和、黄权、李严、吴壹、费观、彭羕、刘巴之徒。咸擢显要，尽其器能，谓冝可以复汉，祚吊遗黎，然卒局于一隅之蜀，而不能取中原块土！」
胡三省：「当此之时，关西之兵最为精强，而破于操者，法制不一也。」
陈亮：「关西诸将皆不足畏，所可惮者惟一马超。」；「曹公所以南失荆、西失蜀，而孙刘争雄，天下分裂。盖其失止于留马超，取荆州而患之。不可支卒至于此，故夫取天下之大计，不可以不先定也。」
赵居信：「勇冠三军则马超。」
罗贯中：「威震西凉立大功，渭桥六战最英雄。」；「西川马孟起，名誉震关中。信、布齐夸勇，关、张可并雄。渭桥施六战，安蜀奏全功。曹操闻风惧，流芳播远戎。」
李贽：「养子如马超，得人如许褚，俱快事也。」
谢肇淛：「汉季关、张称万人敌，岂独以勇力胜，忠肝义烈，盖有国士之风焉；不然，彼典韦、许褚、马超、曹彰等，非不并驱中原，碌碌何足比数也？」
徐孚远：「时则周东迁而依郑，唐西狩而相畋。盖有横海将军，闭门节度。独屯汧陇，马超不逐腾归；为定广韶，刘隐知迎薛至。徒属五百，田横之岛可居；男女数千，徐市之洲且据。于是永嘉流寓、京洛衣冠，都为王粲之依荆，曷异韦庄之入蜀。若张公煌言、曾公樱、沈公宸佺等，皆在于是。公以部党旧齿、宗匠盛名，非吴质之游于南皮，有应劭之甘于北面。儒术若卢植，皇甫许其起兵；名德惟李膺，景毅自言师事。遂乃同居军帐，亦联卿班；期励新勋，言敦昔款。李诉之敬裴度，能屈櫜鞬；王猛之在苻坚，恒商樽俎。凡有大事，相谘而行。」
张大龄：「当汉之衰，马超提一旅，曹孟德几为所摧，况其馀乎？呜呼！此凉之所以为凉也。」
陆深：「单马潼关会，阿瞒来送虏。不恨事无成，但恨事不武。马将军人中虎，力能捉曹公。眼当空许禇，英雄成败常有幸，舞阳杀人十四五。」
顾祖禹：「马超、韩遂挟羌胡之士而东，以曹操之用兵，几覆于潼关。幸而超、遂亦两相携贰，智计不立，卒以解散耳。终魏之世，关陇有事，必举国以争之。故以武侯、姜维之才智，而不获一逞也。」
毛宗崗：「五虎將中，關、張、趙、黃皆大將才也。若馬超，則丁為戰將，而不可為大將。其殺韋康，屠百姓，不得謂之仁矣；其不疑楊阜，不得謂之智矣。前既惑於曹操，而攻韓遂；後復歸於張魯，而拒玄德：此其識見，當在四人之下。」
觉浪道盛：「后周宇文护以母在齐而缓之，马超弃父择主，固何如李傕也。无故使人缩高其亲，岂能望窦建德赦李勣之父乎。何可不审？独孤寒曰：『达人知事执之，固然先几远引，不受人之职，即可不殉人之难，此庄子休所谓养亲尽年者乎。』杖人叹曰：『既落人间业缘难避！』」
英廉：「若夫虎臣罴士，折冲宣力、马超囊足、铫期摄帻、渴赏捐躯实不乏人，而一闻如是者。」
王夫之：「兵之初起也，群雄互角，而操挟天子四面应之而皆碎。此无异故，吕布倏彼倏此而为众所同嫉，袁术则与袁绍离矣，袁绍则与公孙瓒竞矣，袁谭、袁尚则兄弟相雠杀矣，韩遂则与马超相疑矣，刘表虽通袁绍，视绍之败而不恤矣，皆自相灭以授曹氏之灭之也。」
蒋超伯：「此奏先列马超者，盖以马氏为西州右族，曹瞒所畏，新来归附，故首列之。」
李桓辑：「韩遂、马超；不离之，卒难破也。」
曾衍东：「回忆祝发，空王曾下长门之泪；堪笑割须，渭水空惊孟起之军。」
文祥：「初六日，由宝鸡起程，复渡渭水，河宽浪急船少，人多纷纷竞渡，恍如曹军之遇马超焉！」
徐鼒：「盖圣人大公无我之心，前后一揆。若执赵苞不孝之义，律以马超背父之条，则敝屣之弃，大舜可处海滨；杯羹之分，汉祖忍于置俎！英雄之事，非圣贤之心欤！」
卢弼：「马超勇力善战，抚有羌、胡，既兼陇右之众，又得张鲁之助，宜其所向无敌。」；「或遂、超各别单马会语，与超语时虑超之勇，而以褚随耳。」
蔡东藩：「马超猛将，韩遂庸奴，两人皆非曹操敌手。但操先轻视马超，当引兵北渡时，危坐不动，微许褚之翼操下船，几已为马超所毙矣。及已知超勇，始用贾诩计议，立马语遂，抹书间超，超刚而遂愚，适堕操计，此用兵之所以尚谋也。」；「马超多勇无谋，卒致上害父母，下及妻孥；设非投入刘备，则其身尚不能保，遑问与曹操为敌乎？」
冯玉祥：「千古英名基事汉，一篇遗疏痛仇曹。」
周大荒：「以人材论之，吕布马超之与张绣，盖在伯仲之间。」
尤俊：「官莫寻谢知县，将莫遇马威侯。」
万自律：「勇媲关张，威宣北魏；功昭蜀汉，绩著西凉。」
谢绍祯：「若论风貌诗书品，雄秀当推锦马超。」